CELEX: 32020D1240
Language: fi
Date: 2020-08-21 00:00:00
Title: Komission päätös (EU) 2020/1240, annettu 21 päivänä elokuuta 2020, luvan antamisesta Bulgarialle pidentää Euroopan parlamentin ja neuvoston asetuksen (EU) 2020/698 3 artiklassa täsmennettyä määräaikaa (tiedoksiannettu numerolla C(2020) 5674) (Ainoastaan englanninkielinen teksti on todistusvoimainen)

1.9.2020   
               
               
                  FI
               
               
                  Euroopan unionin virallinen lehti
               
               
                  L 284/7
               
            
         KOMISSION PÄÄTÖS (EU) 2020/1240,
         annettu 21 päivänä elokuuta 2020,
         luvan antamisesta Bulgarialle pidentää Euroopan parlamentin ja neuvoston asetuksen (EU) 2020/698 3 artiklassa täsmennettyä määräaikaa
         
            
               (tiedoksiannettu numerolla C(2020) 5674)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla, 25 päivänä toukokuuta 2020 annetun Euroopan parlamentin ja neuvoston asetuksen (EU) 2020/698 (1) ja erityisesti sen 3 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2020/698 3 artiklan 1 kohdassa pidennetään ajokorttien voimassaoloaikaa sellaisten ajokorttien osalta, joiden voimassaoloaika olisi muutoin päättynyt tai muutoin päättyisi 1 päivän helmikuuta 2020 ja 31 päivän elokuuta 2020 välisenä aikana.
                  
               
                     (2)
                  
                  
                     Bulgaria esitti 14 päivänä heinäkuuta 2020 päivätyllä kirjeellä perustellun pyynnön saada pidentää asetuksen (EU) 2020/698 3 artiklan 1 kohdassa täsmennettyä 1 päivän helmikuuta 2020 ja 31 päivän elokuuta 2020 välistä määräaikaa neljällä kuukaudella. Bulgaria toimitti pyyntönsä tueksi lisätietoja 16 ja 20 päivänä heinäkuuta 2020.
                  
               
                     (3)
                  
                  
                     Bulgarian toimittamien tietojen mukaan ajokorttien uusiminen on todennäköisesti Bulgariassa käytännössä mahdotonta 31 päivään joulukuuta 2020 asti Bulgarian covid‐19:n leviämisen estämiseksi tai rajoittamiseksi toteuttamien toimenpiteiden vuoksi.
                  
               
                     (4)
                  
                  
                     Osana uusien teknisten standardien edellyttämiä mukauttamistoimia kaikki bulgarialaiset henkilöasiakirjat, kuten henkilökortit ja ajokortit, myönnettiin vuonna 2010 kymmeneksi vuodeksi (pois lukien ammattikäyttöön tarkoitetut ajokortit). Näin ollen kaikkien näiden asiakirjojen voimassaolo päättyy vuonna 2020, mikä tarkoittaa, että vuonna 2020 on uusittava miljoonia henkilöasiakirjoja, myös ajokortteja.
                  
               
                     (5)
                  
                  
                     Bulgarian poikkeustilan aikana ajokorttien uusiminen keskeytettiin väliaikaisesti. Se on nyt aloitettu uudelleen, mutta viranomaiset pystyvät käsittelemään tietyn ajan kuluessa tavallista pienemmän määrän asiakirjoja epidemiologisen tilanteen edellyttämien varotoimien ja erityisesti lähikontaktien välttämistä koskevien sääntöjen vuoksi.
                  
               
                     (6)
                  
                  
                     Näissä olosuhteissa ajokorttien myöntämisestä ja uusimisesta vastaavilla toimivaltaisilla viranomaisilla on huomattavia käytännön vaikeuksia hoitaa tehtäviään.
                  
               
                     (7)
                  
                  
                     Bulgarialle olisi siksi annettava lupa pidentää asetuksen (EU) 2020/698 3 artiklan 1 kohdassa täsmennettyä 1 päivän helmikuuta 2020 ja 31 päivän elokuuta 2020 välistä määräaikaa.
                  
               
                     (8)
                  
                  
                     Bulgaria on suostunut siihen, että tämä päätös hyväksytään ja siitä ilmoitetaan englanniksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan Bulgarialle lupa pidentää asetuksen (EU) 2020/698 3 artiklan 1 kohdassa täsmennettyä 1 päivän helmikuuta 2020 ja 31 päivän elokuuta 2020 välistä määräaikaa neljällä kuukaudella.
         
         
            2 artikla
            Tämä päätös on osoitettu Bulgarian tasavallalle.
         
         
            Tehty Brysselissä 21 päivänä elokuuta 2020.
            
               
                  Komission puolesta
               
               Adina-Ioana VĂLEAN
               
                  Komission jäsen
               
            
         
         
            (1)  EUVL L 165, 27.5.2020, s. 10.